Sko ouzh fozioù moger-difenn ar XVvet kantved e voe savet un toullad mat a ostelioù prevez er XVIIvet ha XVIIIvet kantved : an ostel Marbeuf (1660), bet annez prokulor meur Breujoù Breizh, Karadeg La Chalotais (7 straed ar Jeneral Guillaudot) ; an ostel Ruberso (XVIIIvet kantved) a voe brasaet gant Martenot ha Béziers La Fosse a-benn staliañ servijoù ar prefeti (1 straed Martenot) ; an ostel Bizien, savet e penn-kentañ an XVIIIvet kantved ha kemmet ur chantved war-lerch, a zo dar Chuzul-Stad bremañ (3 Tro ar Votenn).